Khutbah Idul
Adha 1435 H
“Meneladani Kisah Nabi Ibrahim AS dan Keluarganya”
KHUTBAH PERTAMA:
اللهُ اَكْبَرْ (3×) اللهُ اَكْبَرْ (×3)اللهُ اَكبَرْ
(×3
اللهُ اَكْبَرْ كَبِيْرًا وَالحَمْدُ
لِلّهِ بُكْرَةً وَأصِيْلاً لاَ اِلَهَ اِلاَّ اللهُ وَاللهُ اَكْبَرْ اللهُ اَكْبَرْ وَ
للهِ اْلحَمْدُ
اَلْحَمْدُ للهِ الَّذِى جَعَلَ
لِلْمُسْلِمِيْنَ عِيْدَ اْلفِطْرِ بَعْدَ صِياَمِ رَمَضَانَ وَعْيدَ اْلاَضْحَى بَعْدَ
يَوْمِ عَرَفَةَ.
اللهُ اَكْبَرْ (3×) اَشْهَدُ اَنْ لاَ اِلَهَ اِلاَّ
اللهُ وَحْدَهُ لاَ شَرِيْكَ لَهُ لَهُ اْلمَلِكُ اْلعَظِيْمُ اْلاَكْبَرْ
وَاَشْهَدٌ اَنَّ سَيِّدَناَ مُحَمَّدًا عَبْدُهُ وَرَسُوْلُهُ. اللهُمَّ
صَلِّ عَلىَ سَيِّدِنَا مُحَمَّدٍ وَعَلَى اَلِهِ وَاَصْحَابِهِ
الَّذِيْنَ اَذْهَبَ عَنْهُمُ الرِّجْسَ وَطَهَّرْ
اَمَّا بَعْدُ. فَيَا عِبَادَاللهِ
اِتَّقُوااللهَ حَقَّ تُقَاتِهِ وَلاَ تَمُوْتُنَّ اِلاَّ وَاَنْتُمْ مُسْلِمُوْنَ
Setelah
fajar menyingsing di ufuk timur ayampun bersahut-sahutan ddengan alunan suara
yang merdu begitu pula suara takabbir dan tahmid bergemuru disegala penjuru
dunia. Sebagai tanda kesyukuran dan kegembiraan menyambut kedatangan hari raya
kurban.
الله
اكبر *3........ و لله الحمد.....
MAUM
MUSLIMIN DAN MUSLIMAT RAHIMAKUMULLAH,
Alhamdulillah
tenrisedding moa assisellengenna essoe na wennie tajang na pettangge, pella na
kecce’e, mancaji bukti nennia papparinggerang ri idi umma sellengge, makkedae
riwettu tuota engka sewa wettu matti napoleiki amatengeng, riwettu asennangetta
napoleiki akasiasing, ri wettu malolota napoleiki acoangeng. De’ na siaga
ittana wettu’E sammanaiha engkamupi mabbajoajo sengerenna uleng ramalang,
nenniaya hikmana allepereng pittaraE.
الله
اكبر *3........ و لله الحمد.....
HADIRIN
DAN HADIRAT YANG BERBAHAGIA,
Rilalenna
iyyaE essoE duwwa tellu kajajiang maraja rilalenna lino. Iyya mancajiE tanra
alebbirenna nenniyya arajanna agama sellenggE, mula-mula kajajiang maraja
rilalenna iyyaE essoE iyyanaritu:
Maddatu
sebbu oroana makkunrai pada maddeppungenggi ri padang Arafah passokkui
pakkasiwiyyang hajjinna iyamanennaro umma’ selleng mallaing-laingeng apolenna,
maddupa rupang bahasana, bangsana, nenniyya sukunna. Engka mola tasi, mola
pottanang,, Engkamanenggi makkokkoE rilappana bulu Arafah, dengan pengorbanan
yang sangat besar, meninggalkan sanak keluarga yang tercinta, harta kekayaan
dan tanah air/kampung halaman tempat kelahiran demi menghadap panggilan ILAHI
RABBII. Napada engka iyyanaritu pakiang mapute sassa tenrija’i pada napuadai
makkedaE:
لبيك
اللهم لك لبيك لا شريك لك لبيك ان الحمد و النعمة لك والملك لا شريك لك لبيك
Upeppaha
nenniyya alabangeppaha tau engkaE pasikalennerenggi pakkasiwiyyang nakarana
puang ALLAHU TA”ALA nenniya teppe simata-mata gangkanna nalulu maneng siaga
egana rintangang-rintangang nasaba napaha madecengmakkedaE majeppu ritu tau
pasilennerenggi pakkasiwiyyang hajjinna mapaccingi pole ri dosa-dosaE pada toha
tau mula jajiE pole riparemmananna indo’nna.
الله
اكبر *3........ و لله الحمد.....
Nenniya
makkeda topi nabitta Muhammad SAW. :
الحخ
المبرور ليس له جزاء الا الجنة (الحديث)
“Bettuanna: naiyya hajjiE
ritarimaE de’gaga pamale’nna sagadinna suruga pammasena PUANG ALLAHU TA’ALA.”
Maduanna
kajajiang maraja rilalenna iyyaE essoE iyyanaritu:
Majjuta
sebbu umma selleng orowane makkunrai, anana tomatoa pada llao maneng ritana
lapangge iyarega ri masigiE pada maelo pasilennerenggi sempajang alleppereng
akkarobanna rigau engkana pamaE gai appuji pujinna neniyya takabbere’na lao ri
PUANG ALLAHU TA’ALA. Iyya mancajiE ritu tanrang asseddi-seddinna umma sellengE,
pada engkai mala jiji nasibawai takkatoro nenniyya pannessai asseddi-seddinnna
mkkotoparo assinrupa-rupanna, pada Engkanna tau kasi-asi tettong riseddena tau
sogiE, raya biasaE tettong riseddena tau mapparentaE, nadegaga
assilaingennabrisesena PUANG ALLAHU TA’ALA, tudang pada tudang, roko pada roko,
suju pada suju, rigau engkana seddimi kamando pole ritau mappasempajanggE.
الله
اكبر *3........ و لله الحمد.....
HADIRIN
DAN HADIRAT YANG BERBAHAGIA,
Matellunna
kajajiang maraja ri lalenna iyyaE essoE iyyanaritu pada engka manessiki
pakabarui paringgeretta sejarana pangulutta nabi IBRAHIM AS. Nasabari ujinna ri
PUANG ALLAHU TA’ALA riwettu ri surona gerei anana ri yasenggE ISMAIL.
Menurut
sejaraE makkedaE: Pangulutta nabi IBRAHIM mappulo taunni purana nakawingi
bainena riasenggE SITTI SARRAH nade gaga anana. Gangkana masara ininnawani
pikkiriwiki makkedaE, narekko mteka matti nigana wedding patterui agamana PUANG
ALLAHU TA’ALA nasaba deaga wija-wijana. Nainappa risuroni IBRAHIM ri bainena
SITTI SARRAH sarekkoammenggi napubinE pattettenna ri asenggE SITTI HAJAR. De
namitta purana kawing de’ttoha napettu mellau dowang ri PUANG ALLAHU TA’ALA
sarekkoammenggi ripakkedallekiwi wija-wija mashalehah. rimakkedannaE rilalenna
akurang malebbiE:
رب
هب لي من الصاالحين
“Eee.....puang
tappakadalleki laloka wija-wija madecceng.”
Aga
naritarimani ellodowangna nabi IBRAHIM nasibawai caddioriorotu nasaba ana
orowanE.naiya riwettu ripakadallekinna panguluta
nabi IBRAHIM ana iyya namminasae iyyanaritu,riyasenge ISMAIL.temaka rionna
ritu,nasaba ISMAIL saisai anana matturu,ana marangkalinga ada,ana mancajiE
cayyana matanna,buana attina,aruddaningenna tammepettu.Napede laoessiE
marajatona ananna pangluta nabi IBRAHIM napedE
menretona pappujinna riana sedi eddina.
Riolo
d”ennapa najaji ISMAIL pura memengi pangulutta nabi IBRAHIM makkaroba 1000
BEMBE,300kajunna tedong,100 kajunna unta,nainappani makkeda nabi IBRAHIM
,nabeneng engka anaoroaneku napakkadallekika PUANG ALLAHU TA’ALAiyya AeE
napoadai nabi IBRAHIM rimunri purana tauwe nenniyya malaikae takkajenne manengi mitai batena nabi
IBRAHIM carana matturu ri parrentana
PUANG ALLAH TA’ALA.
Aga
naricobana nabi IBRAHIM untuk gere’i
ananna iyyakaminang napoji-E,masero kessinge tappana,maraja sabbara-E,manyameng
ininnawa-E nenniyya masero mappuji-E riambo indona.sarekoammengi
namanessa,makkeda-E tegaro masero napoji IBRAHIM ananna yarenga parentana PUANG ALLAH
TAALLA,saisa tau matanrE teppenna nenniya pappojinna ri PUANG’E de’nakkeda
ananna iyarega waramparanna,narekko parentana PUANG ALLAHU TA’ALA relai tarimai
sibawa madeceng.
KAUM
MUSLIMIN DAN MUSLIMAT SIDANG I’ED...
Riwettu
narapina umurunna ISMAIL pitu (7) taunna engkkato makkeda seppulo dua taunna (12)
riparengkalinganni sadda nabi IBRAHIM rilaleng tinrona makkedaE: Eee... IBRAHIM
padduppani tinja’mu. Riwettu naEngkalinga saddaE, simata napikkiriki mupi,
nasaba iyyaro parentaE pole ri PUANG ALLAHU TA’ALA atau polega ri setanggE.
Wenni
maduanna naengkalingasi iyyaro saddaE makkeda: Eee... IBRAHIM padduppani
tinja’mu, gangka wenni matellunna mengkaalingani sadda makkedaE, Eee...IBRAHIM
majeppu PUANG ALLAHU TA’ALA naparentako gerei anamu ISMAIL. Gangkanna nabi
IBRAHIM talinge’ni nenniyya naenggeranni tinja’na riwettu purana makkaroba 1400
kajuna olokolo.
الله
اكبر *3........ و لله الحمد.....
KAUM
MUSLIMIN DAN MUSLIMAT SIDANG I’ED...
Riwettu
malona padduppai parentana, Nabi IBRAHIM nollini ananna ISMAIL maddeppE, aga
maddeppEna ISMAIL, napoadanggi makkeda, “Eee... Ambo agaro taollirangga? Naiyya
pangulutta nabi IBRAHIM mula-mulanna denaullei pawui, matteru nakaddao ananna,
nainappa napoadang ananna padatoha rirampE rilalenna Akurang malebbiE:
يا بني انى ارى فى
المنا م انى اذبحك فانظرما ذاترى
“Bettuanna:
Eee...anakku ISMAIL majeppu uwitako ana’rilaleng tinroku majeppu
ugereko,pekkogairo tangggamu ana?”
Nasaba
iyyaro ISMAIL saisai matturu ritomatoanna de namalampE nawa-nawa,
denapikkirikiwi pakkutana ambo’na matteru nabali makkedaE:
يا ابت افعل ما تؤمر
ستجدني ان شاء ا للة من الصبرين
“Eee...amboku tapadduppani aga naparentang
PUANG ALLAHU TA’ALA mattipi Insya Allah talolongekka saisa tau sabbara”
(QS.ASH-SHAFFAAT: 102)
الله
اكبر *3........ و لله الحمد.....
KAUM
MUSLIMIN DAN MUSLIMAT SIDANG I’ED...
Aga
maelo togenni gerei ananna riyasenggE ISMAIL, gangkanna nasuroni bainena
IBRAHIM riasenggE SITTI HAJAR panguju malempui ananna ritu, pappakEi pakEang
kaminang makessinggE. Nainappa malani piso kaminang matarenggE sibawa tulu.
Naobbini ananna ri onrong masino-sinoE ri empenna seddiE bulu ri MINA.
Riwettu
lettunna IBRAHIM sibawa ananna ri MINA, poletoni Billisi maelo pakatulu-tului,
riakkedai nabi IBRAHIM magai mumaelo gerei anammu, de’ga muitai temmaka
kessinna tappana nenniyya ampena. Nakkeda IBRAHIM temakaharo upujinna anakku
naEkiyya nasaba parentana PUAKKU ulebbireng mui paddioloi pappojikku ri PUAKKU naiyya
pappujikku ri anakku. Aga laosi Billisi indo’nna ISMAIL riasenggE HAJAR,
nariakkedai magai monro maddongo-dongo kutu naengkairo IBRAHIM maelo gerei
anamu nasenggi riparentang ri PUANG ALLAH TA’ALA, nappebalina SITTI HAJAR,
makkedaE:
“Namuni
iyya relato nagere narekko parentana PUANG ALLAHU TA’ALA oncong pasiha narekko
ana’ku moa.
Aga
nalaosi Billisi ri ISMAILnakkedai: Eee...ISMAIL nademuna mumaseleng maeloihatu
ambimu nagereko, nappebalina ISMAIL makkedaE:
سمعنا و اطعنا لامر
ربنا
“Kiengkalingai nenniyya
kuturusiwi parentana puakku”
Namaelo
mupi Billisi makkuraga nasaba akkuragang laing , gangkanna rireppeni batu ri
ISMAIL agana nalarina Billisi, iyyaaro saba’na nariwajikeng pahajjiE maddempe
ri MINA sikira-kira akkacuereng ri nabi ISMAIL AS. Naiyya riwettu maelona
IBRAHIM gerei ISMAIL, aga gilinni ISMAIL mitai rupanna ambo’na napalettukanggi
pappaseng makkedaE,
Ø “Eee.... ambo tasio laloi
duaE jarikku, tataroi masse na aja ukedo-kedo sabanni upeddiriki ambo.
Ø Eee....ambo tapangolo laloi
rupakku ritanaE sarekko ammenggi denamessi nyawata mitaka ambo.
Ø Eee...ambo tajagai toi
pakaiatta,sarekkoammenggi aja natabbessiwi daraku, narekko tagereka ambo
nassabarini namesse babuana indo’ku mitai nenniyya nakurangi appalanna aggereta
kasih ambo’.
Ø Eee...ambo taro laloi
matareng kasi pisota, aja namasenna upeneddingi akkanrena pisota ri ellokku.
Ø Eee....ambo’ narekko purana
tagere salaini onrokku nainappa talaiwi pakiakku, tatiwirenggi indo’ku nalai
tanra papparinggerang.
Ø Eee...ambo’ tapalettukeng
laloi kasi’na selleng pappasalamaku nenniyya pappakarajaku lao ri indo’ku,
sarekkoammenggi nahallalakenggi pattungka-tungkana lao riiyya ri wettu
baiccu’ku, temmakaharo kasina melo mpelai roja siwenninna indo’ku.
Ø Eee....ambo’ ajalalo
tatiwirenggi kasi indo’ku ana orowanE nasimata mompo paringgeeranna lao riiyya
sabani simata mapeddi atinna.
الله
اكبر *3........ و لله الحمد.....
KAUM
MUSLIMIN DAN MUSLIMAT SIDANG I’ED...
Rimunri
purana mappaseng ISMAIL ri ambona aga napakkalilini ananna nabi IBRAHIM,
nainappa nalani pisona, nagerei ananna, nasoronni pangulutta nabi IBRAHIM
pisona , NAEKIYYA TEYAI MAKKANRE PISONA, URE TEYYA PETTU, DARA TEYYA MITTI, ULI
TEYYA SAPE, JUKU TEYYA MALARA nasaba narekko elona PUANG ALLAH TA’ALA
TEMMAKANREI ANU MATARENGGE-TEMMAKKANGU APIE. Nakkedana ISMAIL,
“Eee...ambo’ aja taitai rupakku nasaba
napoleikittu essE babua nassabarini teyya makkanre pisoE.
Aga
nabbetanni pisona ri batuE mapuE dua batuE napakkua tanrenna pisona nabi
IBRAHIM. Narisurona malaikat JIBRIL ri PUANG ALLAH TA’ALA napasullengenggi
KIBASE pole ri SURUGA. Iyyanaro nagere IBRAHIM nasalama ISMAIL pole ri
akkanrena pisoE. Iyya manennaro degaga lain sangadinna elo ullena PUANG ALLAHU TA’ALA.
لا
حول ولا قوة الا با لله
“De’gaga elona nenniyya
ullena rupa tauE sangadinna elo ullena manemmi PUANG ALLAHU TA’ALA”
Gangkanna
makkedani PUANG ALLAHU TA’ALA:
ÞOÏdºtö/Î*¯»t ...
ÇÊÉÍÈ ôs% |Mø%£|¹ !$töä9$# 4 $¯RÎ) y7Ï9ºxx. ÌøgwU tûüÏZšósßJø9$# ÇÊÉÎÈ
“Eee...IBRAHIM
majeppu pura mupadduppanitu tinjamu, namajeppu makkoniroo pamalena tau simata
mappadecenggE”. (Ash-Shaffaat:104-105)
SININNA
UMMA SELLENG MALEBBIE ENGKAE HADIR...
Makkoniro
sejara ringkasana nabi IBRAHIM AS sibawa ananna ISMAIL nenniyya bainena kirapi
rampengekki. Jaji pada nasseriki pada malai akkalarapangeng sininna idi umma selleng
ummanna nabi Muhammad saw:
Ø Eee...sininna tomatoa
malebbiku orowanE, talani contoh ri nabi IBRAHIM napasilennerenggi parentana
PANG ALLAHU TA’ALA namuni ananna relato korbangkangi, apalagi idi ummana
MUHAMMAD SAW. Nesserimiki bawang makkaroba padanna sapi iyyarega nabembe,
sesuai kemampuantta.
Ø Eee...sininna umma
makkunraiE, alani contoh ri bainena pangulutta nabi IBRAHIM, de’
nahala-halangiwi lakkainna, padduppai
parentana Puang Allahu Ta’ala, jaji aja laloki naidi hala-halangiwi lakkaitta
iyyakeppaha nesserimi idi pangessiwi pegauwi parentana PuangE.
Ø Eee...sininna silessurekku
pemudaE iyyarega anri-anriku orowanE, makkunraiyye pada alani contoh ri nabi
IBRAHIM, namuni alena jiwana relatoi korbangkangi naaba parentana PUANG ALLAHU
TA’ALA.
SININNA
UMMA SELLENG MALEBBIE...
Makkoniro
saba’na nappatu-patukengi nabitta MUHAMMAD SAW. Nenniyya PUANG ALLAHU TA’ALA
lao ri umma sellengE ri lalenna Akorang malebbiE:
!$¯RÎ) »oYøsÜôãr& trOöqs3ø9$# ÇÊÈ Èe@|Ásù y7În/tÏ9 öptùU$#ur ÇËÈ cÎ) t¥ÏR$x© uqèd çtIö/F{$# ÇÌÈ
Majeppu ikkeng nawerekko
pappenyameng maega, narimakkuannaro patettonggi sempajanggE, nenniyya
akkarobako, majeppunna tau baccikkutu mennang tau ri papettuE pole ri
pappenyamenna PUANG ALLAHU TA’ALA. (QS.Al-Kautsar:1-3).
الله
اكبر *3........ و لله الحمد.....
KAUM
MUSLIMIN DAN MUSLIMAT SIDANG I’ED...
Jaji
pada laoni mai mellau doang ri PUANG ALLAHU TA’ALA , makkedai ALLAHUMMA ,
Eee.... PUANG engkaki pura pasilennerenggi alleppereng karobaE de’gaga laing
riakkattai sangadinna riota puang nenniyya pammaseta PUANG. AMIN...
Nakiminasana
pelettukekki adanna tau riolota nariala akkateningeng idi engkae namasei PUANG
ALLAHU TA’ALA.
TETTONG BATAKO NASABA LEMPU
MUBESSI KELLING NASABA
GETTENG
AKKAWALIKO NASABA ADA TONGENG
MUTETTONG INDO AMBO
TEMMAPPASILAINGENG
MUFOSIFA’I SIFA’NAUWWAIYYE
NALAI MARIAWAE
NAMALADDEI NAKKEGUNANG
SININNA ANU RIPANCAJI-E...
PADA TANEKKI TANENG DECENG,
NARIBOLLO UWWA-E AMALA
NARISAPPO BACA AKORANG,
NABBUA NASABA SURUGA, RI ENGALAI
NARINASU RI URING KURING
PUASA-E.
NAREKKO MANASUNI RI TUTUNI
NASABA CENNING ATI
NAIYYA NYAMENG KININNAWATA
AJA’ NANREI PEDDI ATI IYYAREGGA SERE ATI...
اقول
قول هذا واستغفر والله العظيم لي و لكم و لسا ءر المسلمين يا ربالعالمين
أعُوْذُ بِاللهِ مِنَ الشَّيْطنِ الرَّجِيْمِ. بِسْمِ اللهِ الرَّحْمنِ الرَّحِيمِ.
إِنَّا أَعْطَيْنَاكَ الْكَوْثَرَ فَصَلِّ لِرَبِّكَ وَانْحَرْ إِنَّ
شَانِئَكَ هُوَ الْأَبْتَرُ
بَارَكَ اللهُ لِي وَلَكُمْ فِي
الْقُرْآنِ الْعَظِيْمِ. وَنَفَعَنِي وَاِيِّاكُمْ بما فيه مِنَ الآيَاتِ
وَالذِّكْرِ الْحَكِيْمِ. وَتَقَبَّلْ مِنِّيْ وَمِنْكُمْ تِلاوَتَهُ اِنّهُ هُوَ
السَّمِيْعُ اْلعَلِيْمُ. فَاسْتَغْفِرُوْا اِنَّهُ هُوَاْلغَفُوْرُ
الرَّحِيْمُ
KHUTBAH KEDUA :
اللهُ اَكْبَرْ (3×) اللهُ اَكْبَرْ (4×) اللهُ اَكْبَرْ كبيرا وَاْلحَمْدُ للهِ كَثِيْرًا
وَسُبْحَانَ الله بُكْرَةً وَ أَصْيْلاً لاَ اِلَهَ اِلاَّ اللهُ وَاللهُ
وَ اللهُ اَكْبَرْ اللهُ اَكْبَرْ وَللهِ اْلحَمْدُ
اَلْحَمْدُ للهِ عَلىَ اِحْسَانِهِ وَالشُّكْرُ لَهُ
عَلىَ تَوْفِيْقِهِ وَاِمْتِنَانِهِ. وَاَشْهَدُ اَنْ لاَ اِلَهَ اِلاَّ اللهُ
وَاللهُ وَحْدَهُ لاَ شَرِيْكَ لَهُ
وَاَشْهَدُ اَنَّ سَيِّدَنَا مُحَمَّدًا عَبْدُهُ وَرَسُوْلُهُ الدَّاعِى اِلىَ
رِضْوَانِهِ. اللهُمَّ صَلِّ عَلَى سَيِّدِنَا مُحَمَّدٍ وِعَلَى اَلِهِ
وَاَصْحَابِهِ وَسَلِّمْ تَسْلِيْمًا كِثيْرًا
اَمَّا بَعْدُ فَياَ اَيُّهَا النَّاسُ اِتَّقُوااللهَ
فِيْمَا اَمَرَ وَانْتَهُوْا عَمَّا نَهَى وَاعْلَمُوْا اَنَّ اللهّ اَمَرَكُمْ
بِاَمْرٍ بَدَأَ فِيْهِ بِنَفْسِهِ وَثَـنَى بِمَلآ ئِكَتِهِ بِقُدْسِهِ
وَقَالَ تَعاَلَى اِنَّ اللهَ وَمَلآ ئِكَتَهُ يُصَلُّوْنَ عَلىَ النَّبِى
يآ اَيُّهَا الَّذِيْنَ آمَنُوْا صَلُّوْا عَلَيْهِ وَسَلِّمُوْا
تَسْلِيْمًا. اللهُمَّ صَلِّ عَلَى سَيِّدِنَا مُحَمَّدٍ صَلَّى اللهُ عَلَيْهِ
وَسَلِّمْ وَعَلَى آلِ سَيِّدِناَ
مُحَمَّدٍ وَعَلَى اَنْبِيآئِكَ وَرُسُلِكَ وَمَلآئِكَةِ اْلمُقَرَّبِيْنَ
اَللهُمَّ اغْفِرْ لِلْمُؤْمِنِيْنَ وَاْلمُؤْمِنَاتِ
وَاْلمُسْلِمِيْنَ وَاْلمُسْلِمَاتِ
اَلاَحْيآءُ مِنْهُمْ وَاْلاَمْوَاتِ اللهُمَّ اَعِزَّ اْلاِسْلاَمَ وَاْلمُسْلِمِيْنَ
وَأَذِلَّ الشِّرْكَ وَاْلمُشْرِكِيْنَ وَانْصُرْ عِبَادَكَ اْلمُوَحِّدِين
وَانْصُرْ مَنْ نَصَرَ الدِّيْنَ وَاخْذُلْ مَنْ خَذَلَ اْلمُسْلِمِيْنَ
وَ دَمِّرْ اَعْدَاءَالدِّيْنِ وَاعْلِ كَلِمَاتَكَ اِلَى يَوْمَ
الدِّيْنِ. اللهُمَّ ادْفَعْ عَنَّا اْلبَلاَءَ وَاْلوَبَاءَ وَالزَّلاَزِلَ
وَاْلمِحَنَ وَسُوْءَ اْلفِتْنَةِ وَاْلمِحَنَ مَا ظَهَرَ مِنْهَا
وَمَا بَطَنَ عَنْ بَلَدِنَا اِنْدُونِيْسِيَّا خآصَّةً وَسَائِرِ
اْلبُلْدَانِ اْلمُسْلِمِيْنَ عآمَّةً يَا رَبَّ اْلعَالَمِيْنَ.
رَبَّنَا آتِناَ فِى الدُّنْيَا حَسَنَةً وَفِى اْلآخِرَةِ
حَسَنَةً وَقِنَا عَذَابَ النَّارِ. رَبَّنَا ظَلَمْنَا اَنْفُسَنَاوَاِنْ لَمْ تَغْفِرْ لَنَا
وَتَرْحَمْنَا
لَنَكُوْنَنَّ مِنَ اْلخَاسِرِيْنَ. عِبَادَاللهِ ! اِنَّ اللهَ يَأْمُرُنَا بِاْلعَدْلِ
وَاْلاِحْسَانِ وَإِيْتآءِ ذِى اْلقُرْبىَ وَيَنْهَى عَنِ اْلفَحْشآءِ وَاْلمُنْكَرِ
وَاْلبَغْي يَعِظُكُمْ لَعَلَّكُمْ تَذَكَّرُوْنَ وَاذْكُرُوااللهَ اْلعَظِيْمَ يَذْكُرْكُمْ وَاشْكُرُوْهُ عَلىَ نِعَمِهِ
يَزِدْكُمْ وَلَذِكْرُ اللهِ اَكْبَرْ
By:Irfan
Syamda
(Mahasiswa Ekonomi Islam STAIN Watampone)
ace_Latn min_Latn ind_Latn zsm_Latn snd_Arab unk knc_Arab knc_Arab knc_Arab knc_Arab knc_Arab knc_Arab knc_Arab knc_Arab knc_Arab knc_Arab knc_Arab knc_Arab knc_Arab ind_Latn zsm_Latn ind_Latn zsm_Latn jav_Latn snd_Arab ara_Arab kam_Latn zsm_Latn zsm_Latn bug_Latn bug_Latn bug_Latn bug_Latn bug_Latn bug_Latn snd_Arab ara_Arab ind_Latn ind_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn ind_Latn ind_Latn bug_Latn bug_Latn ace_Arab ara_Arab bug_Latn bug_Latn bug_Latn bug_Latn bug_Latn bug_Latn snd_Arab ara_Arab bug_Latn ace_Latn ara_Arab ara_Arab bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn snd_Arab ara_Arab ind_Latn ind_Latn bug_Latn bug_Latn bug_Latn bug_Latn zsm_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn urd_Arab ara_Arab lit_Latn bug_Latn sag_Latn bug_Latn bug_Latn bug_Latn bug_Latn bug_Latn sun_Latn bug_Latn bug_Latn min_Latn bug_Latn bug_Latn bug_Latn bug_Latn knc_Latn sag_Latn sun_Latn bug_Latn bug_Latn bug_Latn bug_Latn bug_Latn bug_Latn min_Latn ind_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn snd_Arab ara_Arab min_Latn ind_Latn bug_Latn bug_Latn bug_Latn bug_Latn bug_Latn snd_Arab ara_Arab bug_Latn bug_Latn bug_Latn bug_Latn bug_Latn bug_Latn prs_Arab ara_Arab bug_Latn bug_Latn sun_Latn snd_Arab ara_Arab min_Latn ind_Latn sag_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn tpi_Latn sag_Latn bug_Latn bug_Latn pbt_Arab prs_Arab bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn dan_Latn bug_Latn bug_Latn snd_Arab ara_Arab min_Latn ind_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn sag_Latn bug_Latn ace_Latn bug_Latn bug_Latn ara_Arab ara_Arab bug_Latn bug_Latn bug_Latn bug_Latn scn_Latn lij_Latn taq_Latn bug_Latn bug_Latn bug_Latn bug_Latn bug_Latn bug_Latn bug_Latn ace_Latn bug_Latn bug_Latn bug_Latn bug_Latn ind_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn grn_Latn bug_Latn bug_Latn bug_Latn bug_Latn bug_Latn fao_Latn bug_Latn bug_Latn bug_Latn bug_Latn snd_Arab ara_Arab min_Latn ind_Latn bug_Latn bug_Latn bug_Latn bug_Latn ilo_Latn bug_Latn bos_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn sun_Latn bug_Latn bug_Latn bug_Latn bug_Latn bug_Latn urd_Arab ara_Arab ara_Arab knc_Arab knc_Arab knc_Arab ara_Arab knc_Arab knc_Arab knc_Arab zsm_Latn ara_Arab knc_Arab knc_Arab knc_Arab knc_Arab knc_Arab knc_Arab knc_Arab knc_Arab knc_Arab knc_Arab knc_Arab knc_Arab knc_Arab knc_Arab knc_Arab knc_Arab knc_Arab knc_Arab knc_Arab knc_Arab knc_Arab knc_Arab knc_Arab knc_Arab knc_Arab knc_Arab knc_Arab knc_Arab knc_Arab knc_Arab knc_Arab knc_Arab knc_Arab ces_Latn uzn_Latn ace_Latn